Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 397

(95) Ha a vertikális megállapodás a szerzõdés szerinti áruk értékesítésén felül személyi tulajdonjoggal kapcsolatos rendelkezéseket is tartalmaz — mint például a szállító védjegyének használatára vonatkozó rendelkezést —, ami a vevõt segíti a szerzõdés szerinti áruk piaci értékesítésében, akkor a csoportmentesítési rendelet alkalmazása szempontjából döntõ a szállító piaci részesedése azon a piacon, ahol a szerzõdés szerinti árukat értékesíti. Ha egy franchise-átadó nem értékesít árukat viszonteladási céllal, de egy szolgáltatáscsomagot nyújt szellemi tulajdonjogokkal kapcsolatos rendelkezésekkel összekapcsolva, amelyek így együttesen alkotják a franchise tárgyát képezõ üzleti módszert, akkor a franchise-átadónak saját piaci részesedését az üzleti módszer szolgáltatójaként kell figyelembe vennie. Ebbõl a célból a franchise-átadónak ki kell számolnia a piaci részesedését azon a piacon, ahol az üzleti módszert hasznosítják, azaz azon a piacon, ahol a franchise-átvevõk hasznosítják az üzleti módszert a végsõ fogyasztóknak történõ áruértékesítés és szolgáltatás formájában. A franchise-átadónak piaci részesedése alapjául azon áruk és szolgáltatások értékét kell vennie, amelyeket az õ franchise-átvevõi a piacon eladnak. Egy ilyen piacon a versenytársak lehetnek más franchise tárgyát képezõ üzleti megoldások szolgáltatói, vagy helyettesíthetõ áruk illetve szolgáltatások olyan szállítói is, akik nem alkalmaznak franchise-t. Nem sértve az ilyen piac meghatározását, a gyorséttermi szolgáltatások piacán például az ott mûködõ franchise-átadónak a piacon mûködõ franchise-átvevõinek eladási adatai alapján kell kiszámolnia piaci részesedését. Ha a franchise-átadó az üzleti módszeren túl más hozzájárulást is szolgáltat, például húst és fûszereket értékesít, akkor azon a piacon is ki kell számolnia piaci részesedését, ahol ezeket az árukat értékesítik.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes